LV Eiropas Savienības Oficiālais Vēstnesis C 153/16

Dalībvalstu sniegtā informācija par valsts atbalstu, kas piešķirts saskaņā ar Komisijas 2001. gada 12. janvāra Regulu (EK) Nr. 70/2001 par EK Līguma 87. un 88. panta piemērošanu, sniedzot atbalstu maziem un vidējiem uzņēmumiem

(2005/C 153/07)

(Dokuments attiecas uz EEZ)

Atbalsta Nr.: XS 21/02

Dalībvalsts: Itālija

Reģions: Veneto

Atbalsta shēmas nosaukums: Atvieglojumi ieguldījumiem organizatorisko un komerciālo jauninājumu nozarēs

Juridiskais pamats:

— Legge 27.10.1994, n. 598, art.11

— Decreto legislativo 31.3.98, n. 123

— Legge 23.12.1999, n. 488, art.54 comma 3

— Decreto legislativo 31.3.98, n.112, art.19

— Delibera di Giunta della Regione Veneto del 31.12.02, n. 3971 e relative schede allegate

Shēmai paredzētie gada izdevumi: (miljonos EUR)

Atbalsta maksimālā intensitāte: Atbalstu intensitāte iekļaujas maksimālo atļauto intensitāšu robežās.

Ja pieņem, ka standartlikme ir vienāda ar 5 %, tad intensitāte BSE izteiksmē, ko iegūst no operācijām, ir šāda

7,1 BSE MVU, kas atrodas zonās, attiecībā uz kurām pieļaujama EK Līguma 87. panta 3. punkta c) apakšpunktā minētā atkāpe,

5,7 BSE MU atlikušajās reģiona teritorijas zonās,

2,8 BSE VU atlikušajās reģiona teritorijas zonās.

Procentu ieguldījumu aprēķina uz finansējuma amortizācijas pamata, kas sastādīts pēc konstantām kapitāla likmēm.

Īstenošanas datums: 9.2.2002. g.

Shēmas darbības ilgums:: Līdz 31.12.2006. g.

Atbalsta mērķis: Atbalstīt tehnoloģiju attīstību un izplatību MVU, finansējot ieguldījumus organizatoriskos un komerciālos jauninājumos.

Attiecīgās tautsaimniecības nozares: Atbalsts ir paredzēts MVU, kuri darbojas šādās nozarēs:

minerālu ieguve,

apstrādes/pārstrādes rūpniecība,

elektroenerģijas ražošana un sadale,

būvniecība,

informātika un saistītās darbības,

cieto atkritumu, notekūdeņu u.tml. smalcināšana.

Piešķīrējiestādes nosaukums un adrese:

Regione Veneto Direzione Industria Corso del Popolo, 14 30172 Mestre (VE)

Atbalsts Nr.: XS 35/03

Dalībvalsts: Apvienotā Karaliste

Reģions: Gvinedas grāfiste, Velsa

Atbalsta shēmas nosaukums vai uzņēmuma, kas saņem individuālu atbalstu, nosaukums: Gwynedd Business Development Package

Juridiskais pamats: Section 2 (1) of the Local Government Act 2000

Gada izdevumi, kas plānoti saskaņā ar shēmu, vai kopējais uzņēmumam piešķirtā individuālā atbalsta apjoms: 2003. gadā — £ 384 870,00

2004. gadā — £ 532 870,00

2005. gadā — £ 545 260,00

Šis finansējums atbalstīs maksimāli 203 MVU, kuri atbilst definīcijai MVU bloka izņēmuma 1. pielikumā.

Atbalsta maksimālā intensitāte: Atbalsta maksimālā intensitāte būs 50 %. Maksimālais piešķīrums vairākumam pieteikumu būs £ 5000, kaut gan izņēmuma gadījumos izskatīs piešķīrumu līdz £ 50 000, ja dotāciju piešķīrums nebūs pieejams no citiem avotiem.

Dotācija būs ieguldījumu izmaksām (87. panta 3. punkta a) apakšpunkts — 35 % + 15 %), izņemot uzņēmējdarbības plānošanas un mārketinga gadījumus, kur var iekļaut konsultāciju izmaksas.

Īstenošanas datums:

Shēmas vai individuālā atbalsta piešķīruma ilgums: 2005. gada novembris

Atbalsta mērķis: Atbalsta mērķis ir uzlabot MVU konkurētspēju un darba vietu radītspēju Gvinedā (87. panta 3. punkta A) apakšpunktā minētais apgabals), attīstot jaunus izstrādājumus un uzlabojot uzņēmējdarbības procesus. Mērķus sasniegs ar konsultāciju un kapitālieguldījumu atbalstu. Shēma plāno sniegt atbalstu 160 esošiem MVU un palīdzēt radīt 63 jaunus MVU, ar to radot 200 jaunas darbavietas un saglabājot 256 esošas darbavietas.

Attiecīgā(-s) tautsaimniecības nozare(-s): Visas nozares, izņemot šādas

Ogļrūpniecība

Tērauds

Kuģubūve

Sintētiskās šķiedras, tekstils un apģērbi

Mehāniskie transportlīdzekļi

Lauksaimniecība

Pārtikas pārstrāde

Mazumtirdzniecība

Pansionāti un veco ļaužu aprūpes nami

Piešķīrējiestādes nosaukums un adrese:

Colin Morris Planning and Economic Development Department Gwynedd Council Council Offices CAERNARFON Gwynedd LL55 1SH

Atbalsta nr.: XS 51/03

Dalībvalsts: Beļģija

Reģions: Flandrija

Atbalsta shēmas vai individuālā atbalsta saņēmēja uzņēmuma nosaukums: “Asviescheques” (konsultāciju čeki) — atbalsta pasākums Flandrijas mazo un vidējo uzņēmumu konsultāciju pakalpojumu veicināšanai.

Juridiskais pamats: Besluit van de Vlaamse regering van 14 februari 2003 betreffende de adviescheques. Dit besluit valt onder het toepassingsgebied van de Verordening (EG) nr. 70/2001 van de Commissie van 12 januari 2001 betreffende de toepassing van artikel 87 en 88 van het EG-Verdrag op staatssteun voor kleine en middelgrote ondernemingen, en eventuele latere wijzigingen van deze verordening.

Shēmai atbilstošas plānotās ikgadējās izmaksas vai uzņēmumam piešķirtā atbalsta kopējais apjoms: Kopējais budžets, kas atvēlēts “adsviescheques” visās atbilstīgajās nozarēs, ir 5 miljoni EUR gadā.

Maksimālā atbalsta intensitāte: Maksimālā atbalsta intensitāte maziem un vidējiem uzņēmumiem ir 50 % no kopējās summas, kas atvēlēta adsviescheques.

Atkarībā no pieejamajiem resursiem kalendārā gada laikā mazie un vidējie uzņēmumi var rezervēt ne vairāk kā 820 adsviescheques (katra adsviescheque nominālvērtība ir EUR 30) ar maksimālo vērtību EUR 24 600.

Ieviešanas datums:

Shēmas vai individuālā atbalsta darbības termiņš: Sākumposmā shēmu piemēro trīs gadus, pēc tam šo pasākumu novērtē. Tad ministrs var pieņemt lēmumu pagarināt, koriģēt vai pārtraukt shēmas piemērošanu, atkarībā no pasākuma efektivitātes, politiskajām prioritātēm un pieejamā budžeta.

Atbalsta mērķis: Pasākums ir izstrādāts, lai veicinātu pieejamus, ļoti kvalitatīvus ārējo konsultāciju pakalpojumus maziem un vidējiem uzņēmumiem. Praksē šie uzņēmumi bieži vien neizmanto ārējos konsultantus vai nu tāpēc, ka uzņēmumiem rūp augstā cena, jo tie uzskata, ka padomi tiek doti, neņemot vērā to vajadzības, vai arī vienkārši tāpēc, ka tie nezina, ka šādi pakalpojumi ir pieejami.

Lai garantētu konsultāciju pakalpojumu kvalitāti, neatkarīga struktūra (Raad voor Advies en Consultancy) vizē kvalitātes sertifikātus. Flandrijas valdība atzīst konsultāciju iestādes ar šāda veida sertifikātiem. Atzīto konsultāciju iestāžu saraksts ir pieejams Flandrijas valdības tīmekļa vietnē. Uzņēmumi lemj paši, ar kādu konsultācijas iestādi tie vēlas sazināties.

Uzņēmumi var pasūtīt adsviescheques (katra adsviescheque vērtība ir EUR 30) arī no Flandrijas valdības. Izmaksās vienādi dalās uzņēmums un Flandrijas valdība. Uzņēmums katru gadu var iepirkt 820 adsviescheques, kas ir derīgi 14 mēnešus no to izdošanas datuma. Adsviescheques jāpasūta internetā, jo šis pasākums ir elektroniskās pārvaldības pasākums.

Ieinteresētās tautsaimniecības nozares: Uz šo pasākumu attiecas Komisijas 2001. gada 12. janvāra Regula (EK) Nr. 70/2001 par EK Līguma 87. un 88. panta piemērošanu, sniedzot valsts atbalstu maziem un vidējiem uzņēmumiem.

Piešķīrējiestādes nosaukums un adrese:

Ministerie van de Vlaamse Gemeenschap Afdeling Economisch Ondersteuningsbeleid Cel Adviescheques Markiesstraat 1 1000 Brussels

Atbalsta numurs: XS 64/01

Dalībvalsts: Itālija

Reģions: Pjemonta

Atbalsta shēmas nosaukums: Vienotais plānošanas dokuments 2000.-2006. gadam par Pjemontas apgabalu — 2.2. pasākums “Finanšu un konsultāciju sistēmas uzņēmumu attīstībai un izveidei”, 2.2.b. pozīcija “Finansēšanas tehnika ar līdzdalības aizdevumu starpniecību”.

Juridiskais pamats:

a) Atto deliberativo della Giunta Regionale n. 12-3626 del 31 luglio 2001“Reg. 1260. Ob. 2. DOCUP Regione Piemonte, periodo di programmazione 2000/2006. Approvazione progetti di aiuto in esenzione ai sensi del Reg. Ce 70/2001 — Allegato 4 — 2.2.b Interventi di ingegneria finanziaria tramite prestiti partecipativi.”

b) Determina Dirigenziale n. 149 dell'8 ottobre 2002 in Bollettino Ufficiale della Regione Piemonte n. 42 del 17 ottobre 2002, p. 59 e ss.

Shēmā paredzētie ikgadējie izdevumi: Paredzētā summa jānodrošina atbilstoši shēmai, kas izveidota ar 2.2.b. pozīciju “Finansēšanas tehnika ar līdzdalības aizdevumu starpniecību” un veido 2. mērķim un pakāpeniskai izslēgšanai paredzēto finansējumu.

Maksimālā atbalsta intensitāte: Materiālie un nemateriālie ieguldījumi

7,5 % bruto vidējiem uzņēmumiem;

15 % bruto mazajiem uzņēmumiem.

Nav paredzēts palielinājums 87. panta 3. punkta c) apakšpunktā minētajiem rajoniem.

Īstenošanas datums:

Shēmas termiņš: 2007. gada 30. jūnijs.

Atbalsta mērķis: Atbalsts ieguldījumiem.

Pjemontas apgabala Vienīgā plānošanas dokumenta 2000.-2006. sfērā, 2. sadaļa — Sistēmas novērtēšana un atbalsts, Pasākums 2.2. — Finanšu un konsultāciju sistēmas uzņēmumu attīstībai un radīšanai, iesaistīšanās līnija b) paredz nostiprināt MVU (mazo un vidējo uzņēmumu) īpašuma struktūru ar mērķi atbalstīt produktīvus ieguldījumus, atbalsta mērķi nostiprināt un radīt uzņēmumus un veido pamatelementu ekonomikas un ražošanas sektora konsolidācijai, veicinot nodarbinātības saglabāšanu un attīstību.

Attiecīgā(-s) tautsaimniecības nozare(-s): Visas nozares

Pakalpojumi (visi)

Novērojumi

Shēma attieksies uz mazajiem un vidējiem uzņēmumiem, kā noteikts I pielikumā Komisijas 2001. gada 12. janvāra Regulai (EK) Nr. 70/2001 par EK Līguma 87. un 88. panta piemērošanu, sniedzot valsts atbalstu mazajiem un vidējiem uzņēmumiem (OV L 10, 13.1.2001.), kuri darbojas ražošanā, celtniecībā, amatniecībā, tūrismā un pakalpojumu jomā un atrodas 2. mērķa apgabalā, pakāpeniskas izņemšanas apgabalā un/vai 87. panta 3. punkta c) apakšpunktā minētajā apgabalā.

Pozīcija paredz apgrozības fonda izveidošanu, kas izmantojams, lai piešķirtu līdzdalības aizdevumus finansiāli stabiliem MVU ar nopietnām attīstības perspektīvām, kuru akcionāri ir apstiprinājuši, bet vēl nav pilnībā apmaksājuši uzņēmuma pamatkapitāla palielinājumu EUR 50 000 līdz EUR 1 000 000 apmērā.

Atbalsta intensitāte nedrīkst pārsniegt 7,5 % bruto vidējiem uzņēmumiem un 15 % bruto mazajiem uzņēmumiem.

Pamatkapitāla palielinājumam jābūt saistītam ar investīciju programmu, kas vērsta uz tehnoloģiju attīstība un uzņēmuma paplašināšanu ar izmaksām, kas vismaz vienādas ar valsts finansējumu, kas jānodrošina atbilstoši vienotajam programmēšanas dokumentam. Kapitāla pieaugums jāapstiprina ar īpašu rezolūciju, kas pieņemta pieteikuma iesniedzēja uzņēmuma ārkārtas pilnsapulcē.

Pozīcijas mērķis ir sekmēt jaunu likvīdu resursu saņemšanu uzņēmumos.

Tālab par pieņemamiem netiek uzskatīts Civilkodeksa 2440. un 2442. pantā noteiktais kapitāla palielinājums (preces natūrā un aizdevumu veidā un rezervju pārvēršana pašu kapitālā), kā arī palielinājums, kurā izmanto rezerves vai citus esošos bilances posteņus.

Atbalstu nevar apvienot ar citu valsts palīdzību šāda pasākuma īstenošanai.

Pieņemamajiem pieteikumiem jāattiecas uz pasākumiem, kas vēl nav veikti. Kapitāla palielinājumi, kas apmaksāti pirms pieteikuma iesniegšanas, netiks izskatīti.

Tehniskās atbilstības, īstenošanas un nobeiguma ziņojuma sastādīšanas posmā īstenotājstruktūrai, cita starpā, jānosaka, vai apstiprinātais kapitāla palielinājums ir cieši saistīts ar plānoto ieguldījumu (un ka piešķirtais finansējums būs atgūstams, ja un ciktāl palielinājums nebūs atbilstošs pozīcijā noteiktajiem mērķiem un prasībām) un vai pieņemamie izdevumi atbilst Regulas (EK) Nr. 70/2001 2. panta c) un d) punktam un 4. panta 5. punktam.

Pjemontas reģions ir apņēmies nepārsniegt Regulā (EK) Nr. 70/2001 noteikto atbalsta intensitāti, t.i., 7,5 % bruto vidējiem uzņēmumiem un 15 % bruto mazajiem uzņēmumiem, pozīcijā iekļaujot “ietvēruma klauzulu”: šī klauzula ir iekļauta vienotajā programmēšanas dokumentā, shēmas papildinājumā un konkursa uzaicinājumos.

Atbalsts tiks piešķirts, neskarot EK Līgumā noteiktās regulas, direktīvas un pamatnostādnes, kas regulē valsts atbalsta piešķiršanu atsevišķās nozarēs Regulas (EK) Nr. 70/2001 1. panta nozīmē. Ja atbalsta pieteikumus iesniedz uzņēmumi, kas darbojas nozarēs, kuras regulē īpaši Kopienas noteikumi par valsts atbalstu, īstenotājstruktūra tos pārbaudīs, ņemot vērā spēkā esošos noteikumus, un ievēros to prasības.

Piešķīrējiestādes nosaukums un adrese:

Regione Piemonte Direzione Industria Via Pisano n. 6 10152 Torino

Cita informācija:

Kontaktpersona Dott. Giuseppe Benedetto, Via Pisano, 6 Torino Tel. 011/4323195 Fax 011/4323483 e-pasts: direzione16@regione.piemonte.it

Atbalsta Nr.: XS 119/03

Dalībvalsts: Itālija

Reģions: Toskāna

Atbalsta shēmas nosaukums: Incentivi automatici di natura fiscale a sostegno della base produttiva [Automātiskie fiskālā atbalsta pasākumi ražošanas bāzes atbalstam]

Tiesiskais pamats:

— Art. 1 legge 341/95 e s.m. e i. di cui alla legge 266/97

— Decreto legislativo 112/98, art. 19

— Decreto legislativo 123/98

— Decreto Giunta regionale n. 6108/03

Shēmai paredzētie gada izdevumi: EUR 20 000 000

Atbalsta maksimāli pieļaujamā intensitāte: Atbalsta intensitāte atsevišķam uzņēmumam nevarēs pārsniegt 15 % bruto subsīdijas ekvivalenta (BSE) mazajiem uzņēmumiem un 7,5 % bruto subsīdijas ekvivalenta (BSE) vidējiem uzņēmumiem no kopējiem investīciju izdevumiem.

Ja gadījumā uz apgabaliem, uz ko attiecas programma, var attiecināt pārskatītā Līguma 87. panta 3. punkta c) apakšpunkta atkāpi, tad atbalsta maksimālais apjoms ir 18 % BSE mazajiem uzņēmumiem un 14 % BSE vidējiem uzņēmumiem.

Piemērošanas datums: 2003. gada novembris, no dienas, kad Komisija saņem dokumentu

Shēmas ilgums: 2003.-2006.gads

Atbalsta mērķis: Atbalsts — nodokļu atlaides veidā — ļauj atvieglot materiālos un nemateriālos ieguldījumus attiecībā uz pasākumiem, kas saistīti ar jaunas iekārtas izveidošanu, ar ražošanas vienību paplašināšanu, modernizēšanu, pārstrukturēšanu, pārveidi, aktivizēšanu no jauna un delokalizāciju visā reģiona teritorijā.

Attiecīgā ekonomikas nozare (vai nozares): ISTAT 1991. gada kodekss

C iedaļa — “Ieguves darbības”

D iedaļa — “Apstrādes/pārstrādes darbības”

F iedaļa — “Būvniecība”

Nodalījums K 72 — “Informātika un saistītās darbības”

Nodalījums K 74 — “Citas profesionālās darbības un uzņēmējdarbība”

Nodalījums I 63 — “Transporta atbalsta un palīgdarbības”.

Ir izslēgti uzņēmumi EK Līguma I pielikumā minēto izstrādājumu ražošanas, pārveides un realizācijas nozarē un kuģubūves nozarē.

Uzņēmumiem, kas saņem atvieglojumus, jābūt finansiāli un ekonomiski stabiliem.

Atbalsta piešķīrējiestādes nosaukums un adrese:

Regione Toscana Via di Novoli, 26 I-50127 Firenze

Cita informācija: Atbalsta shēma neattiecas uz darbībām, kas saistītas ar eksportu, respektīvi, tas nav atbalsts, kas tieši saistīts ar eksportētajiem daudzumiem, ar izplatīšanas tīkla izveidi un vadību vai ar citiem kārtējiem izdevumiem, kas saistīti ar eksporta darbību, un tas nav atkarīgs no prioritātes piešķiršanas iekšējās produkcijas izmantošanai attiecībā pret importēto produkciju.

Atbalstu var saņemt tikai tādi izdevumi, kas radušies pēc atbalsta pieteikuma iesniegšanas. Konsultāciju pakalpojumi, kam var piemērot atvieglojumus, nav ilgstoši un regulāri, un nav arī saistīti ar uzņēmuma parastajām darbības izmaksām.